
През месец май 2017 г.  продължава изпълнението на проектните дейности по проект "Грижа за независим живот", който се осъществява с финансовата подкрепа на Оперативна програма „Развитие на човешките ресурси“ 2014-2020, съфинансирана от Европейския социален фонд на Европейския съюз. Безвъзмездната финансова помощ по проекта е на обща стойност 499 879,31 лв., от които 424 897,40 лв. европейско съфинансиране.
Във връзка с изпълнение на Дейност "Обучение и супервизия на персонала" през настоящият месец са проведени една групова супервизия и две индивидуални супервизии с персонала, предоставящ услугите. Провеждането на супервизия на персонала дава възможност за получаване на компетентни мнения за подходи и методи на работа. 
Във връзка с изпълнение на Дейност "Подбор на потребители на интегрирани услуги" през настоящият месец са постъпили 3 броя заявления на нови кандидат-потребители. На всички е изготвена оценка на потребностите и определен индивидуален месечен бюджет.

През месец май в Дейност "Предоставяне на услугите - осигуряване на достъп до интегрирани услуги и оказване на психологическа подкрепа за потребителите на услугите, съобразно тяхната индивидуална потребност" са прекратени договорите за услуга с двама потребители.
Психологът по проекта извършва психологическа подкрепа на потребителите на услугите и техните семейства, съобразно индивидуалната им потребност. През месеца са проведени две психологически консултации с потребители на проекта.

През месец май е проведен вътрешен контрол при предоставяне на услугите в домовете на 59 ползватели на услугите. Всички те споделят, че получават качествено обслужване от личните асистенти.
Към настоящият момент ползватели на интегрираните услуги са 120 лица с увреждания и хора над 65 г. с ограничения или невъзможност за самообслужване, за които се грижат 69 лични асистенти, 1 медицинска сестра и 1 социален работник.

